विद्यार्थी बोले-नहीं लग रही क्लास, ऐसे में हम कैसे देंगे मिड सेमेस्टर?
डॉ. हरीसिंह गौर विश्वविद्यालय में बीए और बीएफए में अध्ययनरत सेकंड सेमेस्टर के विद्यार्थी परेशान हैं। प्रशासन द्वारा अनिवार्य किए गए विषय पर्यावरण की कक्षाएं ही नहीं लग रही हैं। ऐसे में विद्यार्थियों को यह चिंता सता रही है कि मिड सेमेस्टर में इस विषय का एग्जाम वह कैसे देंगे? इसी बात को लेकर विद्यार्थियों ने गुरुवार को जमकर विरोध किया।
हिंदी विभाग में सेमिनार में शामिल होने आए कुलपति प्रो. आरपी तिवारी से मिलने के लिए वह यहां पहुंच गए। प्रॉक्टर प्रो. एपी दुबे ने उनसे बात की। समझाइश दी कि जल्दी ही प्रशासन उनका हल निकालेगा। इस पर छात्रों ने बताया कि पूरा सेमेस्टर समाप्त होने को है एक भी कक्षा नहीं लगी। जल्दी ही निराकरण के आश्वासन के बाद विद्यार्थी वापस लौट गए। इसके बाद कुलपति प्रो. तिवारी ने अधिकारियों से चर्चा कर जल्दी से पर्यावरण के शिक्षक की व्यवस्था करने के निर्देश दिए हैं। उम्मीद है कि शुक्रवार को शिक्षक की व्यवस्था हो जाएगी।
डॉ. हरीसिंह गौर विश्वविद्यालय
hin_Deva hin_Deva hin_Deva mai_Deva